QORTI TAL-MAĠISTRATI (GĦAWDEX) ĠURISDIZZJONI INFERJURI MAĠISTRAT DOTTOR PAUL COPPINI LL.D. Illum Il-Ħamis, 26 ta' Ottubru 2017 Avviż Numru: 71/2000 PC Emanuel Esposito vs Geswalda Esposito Il-Qorti, Rat l-Avviż li permezz tiegħu l-attur talab lill-konvenuta tgħid għaliex m'għandhiex tiġi kkundannata tħallsu s-somma ta' erba' mija u tnejn u erbgħin lira maltija u għoxrin ċenteżmu (Lm442.40ċ), rappreżentanti spejjeż minfuqa mill-attur fl-interess u għall-benefiċċju tiegħek in segwitu għal kuntratt ta' separazzjoni personali bejnietkom pubblikat fit-22 ta' Jannar 2000, u konsistenzi fi spejjeż t' electrician, plumbing, ħlas lill-Perit Edward Micallef Cauchi, lil Enemalta Corporation, lil Water Services Corporation; kif ukoll l- interessi fuq din l-istess somma b'effett mit-30 ta' Awwissu 2000 sad-data tal-effettiv pagament. Bl-ispejjeż, inklużi dawk tal-ittra uffiċċjali tat-30 ta' Awwissu 2000, u tal-ittra interpellatorja tal-11 ta' Awwissu 2000, kontra tiegħek. Bl-inġunzjoni għas-subizzjoni illi għaliha minn issa inti inġunt. Rat il-verbal tal-udjenza tad-9 ta' Frar 2001 fejn Dr. Anton Manduca għall- konvenuta eċċepixxa illi "t-talbiet huma infondati fid-dritt u fil-fatt u dan peress li hija ma għandha x'tagħti xejn lill-attur kif jigi ampjament pruvat waqt is-smiegh tal-avviż, salvi eċċezzjonijiet ohra fid-dritt u fil-fatt."1 5 tal-proċess Paġna 1 minn 4 Rat id-digriet tagħha tat-2 ta' Frar 2007 fejn innominat lill-A.I.C. Guido Busuttil Dougall sabiex wara li jara x-xogħolijiet msemmija mill-partijiet, jirrelata verbalment fl-udjenza li jmiss dwar il-ġustifikazzjoni tal-ispejjeż minfuqa. Rat il-verbal tal-aċċess miżmum mill-A.I.C. Vella fis-6 ta' Ġunju 2007 in esekuzzjoni tal-inkarigu tiegħu, u d-dokumenti annessi.2 Innotat li madankollu l-A.I.C. Vella baqa' qatt ma rrelata. Rat id-digiret tagħha tas-27 ta' Frar 2009 fejn innominat lill-A.I.C. Alex Sciberras Borg sabiex jirrelata dwar it-talbiet rispettivi tal-partijiet.3 Rat ir-rapport tal-A.I.C. Sciberras Borg tal-15 ta' Frar 2012. Semgħet lill-A.I.C. Sciberras Borg jixhed ukoll in eskussjoni. Rat il-verbal tal-udjenza tas-6 ta' Ġunju 2017 fejn ħalliet il-kawża għal-lum għas-sentenza. Rat in-Noti tal-Ossevazzjonijet rispettivi tal-partijiet. Rat l-atti l-oħra kollha tal-kawża, inkluż il-verbali tax-xhieda mismugħa u d- dokumenti esebiti. Ikkunsidrat: Illi permezz ta' din il-kawża l-attur qed jitlob mingħand il-konvenuta s- somma ndikata fl-Avviż rappresentanti s-sehem tagħha minn flus li jgħid li ħareġ hu in konnessjoni mad-diviżjoni fiżika tad-dar residenzjali tagħhom f'żewġ fondi, skont ma kienu ftehmu fil-kuntratt ta' separazzjoni tagħhom tat-22 ta' Jannar 2000.4 Il-konvenuta tiċħad li għad fadlilha tagħti xi ħaġa lill- attur in konnessjoni ma' din id-diviżjoni. Il-parti rilevanti ta' dan il-kuntratt li tolqot il-materja in kwistjoni taqra hekk: "3. Emanuel Esposito qieghed jobbliga ruhu illi jibni l-hajt divizorju bejn iz-zewg porzjonijiet fit-tul tal-bini ezistenti, u l-gholi taz-zewg sulari ezistenti. ukoll a spejjez tieghu jibni u jsaqqaf kamra tas-sodda daqs l-izghar wahda gia ezistenti fid-dar fuq it-terrazzin ta' wara, u jlesti l-parti li qeghda tigi assenjata lil Geswalda Esposito inkluz tpoggija ta' madum, tikhil, dawl u ilma, tibjid, u twahhil ta' aperturi fejn mehtieg. Emanuel Esposito ghandu ukoll jaghmel a spejjez tieghu dawk ix-xogholijiet necessarji sabiex jekk jidhirlu opportun jaqta' s-servitujiet u komunikazzjonijiet kollha ezistenti bejn kull parti rispettiva. Ghandhom ukoll jigu 28 - 55 tal-proċess 3 Dan in vista tal-fatt li l-konvenuta għamlet talbiet relatati fil-konfront tal-attur presenti f'kawża oħra (Avviż Nru. 42/2001 quddiem din il-Qorti wkoll) 4 Ara kopja ta' dan il-kuntratt, esebita a fol. 39 – 46 tal-proċess Paġna 2 minn 4 stallati meters tad-dawl u tal-ilma separati ghal kull porzjoni. L-ispejjez necessarji sabiex jigu stallati tali meters ghandhom jigu sopportati ugwalment bejn il-partijiet. Dan ix-xoghol kollu ghandu jsir taht is-supervizjoni tal-Perit Edward Micallef Cauchi, illi qieghed jigi nkarigat ghal dan l-iskop mill-partijiet. L-istess Perit ghandu, meta x- xogholijiet ikunu tlestew, jirrilaxxja certifikat li jikkonfema li Geswalda Esposito tkun tista' tmur tabita fil-parti assenjata lilha." 5 Fl-affidavit tiegħu l-attur jispjega kif wasal biex jitlob iċ-ċifra ndikata fl- Avviż, li jsostni li hija dovuta mill-konvenuta bħala sehemha mill-ispejjeż inkorsi skont il-kuntratt ta' separazzjoni. Jesebixxi żewġ kontijiet tal- electrician li ġie nkarigat biex jagħmel l-istallazzjoni tal-meters meħtieġa u s- separazzjoni tas-servizzi tad-dawl u l-ilma fid-diviżjoni tad-dar tagħhom f'żewġ units.6 Dawn laħħqu Lm628.25 flimkien. Il-perit tekniku l-A.I.C Sciberras Borg jgħid li ma jistax jikkonstata jekk il-kont Dok. A jirreferix għas- separazzjoni tas-sistemi ta' dawn is-servizzi.7 Madankollu, apparti l-fatt li dan il-kont jinkludi features relatati ma' stallazzjoni ta' meter, l-electrician li għamel ix-xogħol, Raymond Cooper ikkonferma li dawn iż-żewġ kontijiet jirreferu għas-separazzjoni tas-sistema eżisteni fid-dar residenzjali tal- partijiet f'żewġ sistemi ndipendenti minn xulxin.8 Il-konvenuta baqgħet issostni li hija kienet ħallest Lm70 lill-attur tal-meter tad-dawl li ġie nstallat fil-parti li messet lilha minn din id-dar fuq insistenza tiegħu, għax inkellha ma kienx ser isir.9 Fuq din l-asserzjoni l-attur baqa' ma qal xejn, u l-Qorti, fiċ- ċirkostanzi, tqis il-verżjoni tal-konvenuta bħala waħda kredibbli. Għalhekk jekk dawn is-Lm70 jiġu mnaqqsa minn dawn il-kontijiet, jiġi li l-konvenuta trid tħallas nofs ir-rimanenti u ċioe': Lm279.125. L-attur qed jirreklma wkoll nofs l-onorarju ta' Lm155.25 dovut lill-A.I.C. Edward Micallef Cauchi li kien inkarigat biex jissorvelja x-xogħolijiet konnessi mad- diviżjoni tal-fond.10 Kif rajna, fil-kuntratt ta' separazzjoni l-partijiet kienu jinkarigaw lill-perit Scerri biex dan ix-xogħol isir taħt is- ftehmu li superviżjoni tiegħu. Għalhekk ġialadaba l-perit ġie nkarigat mit-tnejn li huma, jridu jaqsmu l-ispiża relattiva. L-attur jitlob ukoll nofs l-onorarju ta' Lm69 tal-istess perit għal rapport li kien għamel fil-kawża tas-separazzjoni. A tenur tal-kuntratt ta' separazzjoni, l-"spejjez ta' dan il-kuntratt u tal-proceduri gudizzjarji pendenti bejn il-partijiet jithallsu bin-nofs bejniethom."11 Il-konvenuta ma ċaħditx li kien hemm dawn l-ispejjeż, u allura hija tenuta tirrifondi nofs dan l-ammont ukoll. Għalhekk, hu dovut f'dan ir-rigward: Lm112.125. 5 Ara din il-parti tal-kuntratt a fol. 43 tal-proċess 6 Ara Dokti. 10, 11 tal-procċss 7 Ara rapport tiegħu a fol. 82 8 Ara deposizzjoni tiegħu a fol. 124 - 130 9 Ara deposizzjoni tagħha a fol. 12 11 Ara kopja tal-kuntratt a fol. 44 tal-proċess Paġna 3 minn 4 L-attur jippretendi wkoll Lm16 għal żewġ 'points' żejda li saru fil-parti tagħha tad-dar u li ma kienux inklużi fil-ftehim. Pero' dwar dan ma tressqu ebda provi, u għalhekk mhumiex dovuti. Għaldaqstant mill-ammont mitlub mill-attur, huma dovuti lilu: Lm279.125 + Lm112.125 = Lm391.25 biss. Minkejja li l-attur għandu dritt jiġbor inqas minn dak mitlub, l-imgħaxijiet huma dovuti sa mid-data meta l-konvenuta ġiet interpellata ġudizjarjament.12 Għalhekk tiddeċidi l-kawża billi tikkundanna lill-konvenuta sabiex tħallas lill-attur is-somma ta' Lm391.25, li fi flus tal-lum iġibu disa' mija u ħdax il- euro u sitta u tletin ċenteżmu (€911.36ċ), bl-interessi relattivi mit-30 ta' Awwissu 2000, sad-data tal-pagament effettiv. L-ispejjeż, fiċ-ċirkostanzi, għandhom jiġu ssoportati kwantu għal seba' minn tmien partijiet (7/8) mill-konvenuta u l-bqija mill-attur stess. (ft) Paul Formosa Scalpello D/Reġistratur Vera Enriquez Decelis-Reġistratur 26.10.2017 – Inf71.2000 – Mesimer vs Saliba Attard Baldacchino 1120 12 Ara f'dan ir-rigward is-sentenza tal-Qorti tal-Appell fil-kawża: Fogg Insurance Agency Limited noe. vs Paul Randazzo: 17.02.2003, fejn ġie ribadit li: "Fuq l-aggravju ta' l-interessi u d-dekorriment tagħhom il-Qorti tinnota li fil-korp ta' l-avviż l-atturi talbu somma determinata u speċifika. Jirriżulta li l-atturi nterpellaw ġudizzjarjament lill-konvenut għall-ħlas tagħha in sodisfazzjoni tad-danni pretizi. Dan jibbasta biex l-ammont reklamat jibda jattira l-interessi (" ALTLLASEl Aida ChaffeyMadatli vs Bruno DeLuca' a vol.XVI p.1.p84). Il-fatt li l-Qorti rreduċiet l-ammont ma jfissirx li l-interessi ma jibdewx ukoll jgħaddu minn dakinhar tar-rikjam tas-somma, issa ridotta." Paġna 4 minn 4